
Narva linna kultuuristrateegia 2030 kinnitamine
Määrus kehtestatakse kohaliku omavalitsuse korralduse seaduse § 37 lõike 3 punkti 2 ning § 37² lõike 7 alusel

§ 1. Kultuuristrateegia kinnitamine

Kinnitada Narva linna kultuuristrateegia 2030 vastavalt lisale.

§ 2. Rakendussätted 

Määrus jõustub seadusega sätestatud korras.
Irina Janovitš
Narva Linnavolikogu esimees

05.06.2019. a nr 3.1–19/
Õiend
Määrus kehtestatakse kohaliku omavalitsuse korralduse seaduse § 37 lõike 3 punkti 2 ning § 37² lõike 7 alusel.
Narva Linnavolikogu 16.08.2018. a otsusega nr 45 algatati Narva linna kultuuristrateegia 2030 koostamine ning kehtestati vastav lähteülesanne. 

Vastavalt lähteülesandele korraldas Narva Linnavalitsuse Kultuuriosakond nimetatud arengukava koostamist. Narva linna kultuuristrateegia 2030 sisaldab olukorra hetkekirjeldust ja selle analüüsi, Narva linna kultuuri ja spordi valdkondade 2030. aasta visiooni, strateegilisi arengueesmärke, nende saavutamiseks olulisi tegevussuundi koos tegevuskavaga, samuti võimalikke riske arengudokumendis püstitatud eesmärkide saavutamisel.

Dokumendi koostamise ja avalikustamise perioodi jooksul olid korraldatud mitmed kohtumised erinevate huvigruppide esindajatega (sh noored, spordi- ja kultuurivaldkonnas tegutsevad isikud ja organisatsioonid, muud huvilised). Narva linna kultuuristrateegia 2030 eelnõu on kooskõlastatud OÜ-ga Shiftworks, kes osutab Narva linnale teenuseid seoses Narva linna kandideerimisega Euroopa kultuuripealinna tiitlile aastal 2024 (sh nõustamisteenused).

Kõigi huvitatud isikute kaasamiseks strateegia koostamisse oli korraldatud avalik arutelu dokumendi eelnõu linna veebilehel ajavahemikul 13.05.2019-02.06.2019 avalikustamise kaudu. Arvestades avaliku väljapaneku ajal tehtud märkusi ja ettepanekuid (suur osa laekunud ettepanekutest on dokumendi eelnõus arvestatud), on strateegia eelnõu valmis ja esitatakse kinnitamiseks linnavolikogule.  

Narva linna kultuuristrateegia 2030 on aluseks Narva linna järgnevate aastate eelarvestrateegiate ja eelarvete koostamisel, arvestades seejuures linna rahalisi võimalusi.

Narva Linnavolikogu määruse eelnõu „Narva linna kultuuristrateegia 2030 kinnitamine“
Vastavalt kohaliku omavalitsuse korralduse seaduse § 37 lõike 3 punktile 2 ning § 37² lõikele 7 
Linnavalitsus otsustab:

1. Esitada lisatud määruse eelnõu „Narva linna kultuuristrateegia 2030 kinnitamine“ Narva Linnavolikogusse vastuvõtmiseks.
2. Volitada Narva Linnavalitsuse Kultuuriosakonna juhatajat Viktoria Lutust antud küsimust ette kandma Narva Linnavolikogus.
Aleksei Jevgrafov

